CELEX: 22020D0336
Language: fi
Date: 2019-12-13 00:00:00
Title: ETA:n sekakomitean päätös N:o 318/2019, annettu 13 päivänä joulukuuta 2019, ETA-sopimuksen liitteen XIII (Liikenne) muuttamisesta [2020/336]

5.3.2020   
               
               
                  FI
               
               
                  Euroopan unionin virallinen lehti
               
               
                  L 68/74
               
            
         ETA:N SEKAKOMITEAN PÄÄTÖS
         N:o 318/2019,
         annettu 13 päivänä joulukuuta 2019,
         ETA-sopimuksen liitteen XIII (Liikenne) muuttamisesta [2020/336]
         ETA:N SEKAKOMITEA, joka
         ottaa huomioon Euroopan talousalueesta tehdyn sopimuksen, jäljempänä ’ETA-sopimus’, ja erityisesti sen 98 artiklan,
         sekä katsoo seuraavaa:
         
                     (1)
                  
                  
                     Yhtenäisen eurooppalaisen ilmatilan suorituskyvyn kehittämisjärjestelmästä ja maksujärjestelmästä sekä täytäntöönpanoasetusten (EU) N:o 390/2013 ja (EU) N:o 391/2013 kumoamisesta 11 päivänä helmikuuta 2019 annettu komission täytäntöönpanoasetus (EU) 2019/317 (1) olisi otettava osaksi ETA-sopimusta.
                  
               
                     (2)
                  
                  
                     Täytäntöönpanoasetuksella (EU) 2019/317 kumotaan 1 päivästä tammikuuta 2020 komission täytäntöönpanoasetukset (EU) N:o 390/2013 (2) ja (EU) N:o 391/2013 (3), jotka on otettu osaksi ETA-sopimusta ja jotka olisi sen vuoksi poistettava ETA-sopimuksesta.
                  
               
                     (3)
                  
                  
                     Sen vuoksi olisi muutettava ETA-sopimuksen liitettä XIII,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Muutetaan ETA-sopimuksen liite XIII seuraavasti:
            
                        1)
                     
                     
                        Lisätään 66xj kohdan (komission täytäntöönpanoasetus (EU) 2019/123) jälkeen kohta seuraavasti:
                        
                                    ”66xk.
                                 
                                 
                                    
                                       32019 R 0317: komission täytäntöönpanoasetus (EU) 2019/317, annettu 11 päivänä helmikuuta 2019, yhtenäisen eurooppalaisen ilmatilan suorituskyvyn kehittämisjärjestelmästä ja maksujärjestelmästä sekä täytäntöönpanoasetusten (EU) N:o 390/2013 ja (EU) N:o 391/2013 kumoamisesta (EUVL L 56, 25.2.2019, s. 1).
                                    Tätä sopimusta sovellettaessa täytäntöönpanoasetuksen säännöksiä koskevat seuraavat mukautukset:
                                    
                                                a)
                                             
                                             
                                                Ilmaisun ’jäsenvaltio(t)’ katsotaan käsittävän täytäntöönpanoasetuksessa sille annetun määritelmän lisäksi EFTA-valtiot, sanotun kuitenkaan rajoittamatta ETA-sopimuksen pöytäkirjan 1 määräyksiä.
                                             
                                          
                                                b)
                                             
                                             
                                                EFTA-valtioiden osalta ’verkon hallinnoijalla’ tarkoitetaan EFTA-valtioiden pysyvän komitean nimittämää verkon hallinnoijaa.
                                             
                                          
                                                c)
                                             
                                             
                                                EFTA-valtioiden osalta ’suorituskyvyn tarkastuselimellä’ tarkoitetaan EFTA-valtioiden pysyvän komitean nimeämää suorituskyvyn tarkastuselintä.
                                             
                                          
                                                d)
                                             
                                             
                                                Lisätään 14 artiklan 1 kohtaan alakohta seuraavasti:
                                                ”Jos arvio koskee suorituskykysuunnitelmia ja -tavoitteita, jotka liittyvät yhteen tai useampaan EU:n jäsenvaltioon ja yhteen tai useampaan EFTA-valtioon, EFTA-valtioiden osalta arvion laatii EFTAn valvontaviranomainen ja EU:n jäsenvaltioiden osalta komissio. Komissio ja EFTAn valvontaviranomainen tekevät tältä osin yhteistyötä identtisten kantojen omaksumiseksi kaikissa tämän artiklan mukaisen menettelyn vaiheissa.”
                                             
                                          
                                                e)
                                             
                                             
                                                Lisätään 15 artiklan 1 kohtaan alakohta seuraavasti:
                                                ”Jos arvio ja uudelleentarkastelu koskevat suorituskykysuunnitelmia ja -tavoitteita, jotka liittyvät yhteen tai useampaan EU:n jäsenvaltioon ja yhteen tai useampaan EFTA-valtioon, EFTA-valtioiden osalta arvion laatii EFTAn valvontaviranomainen ja EU:n jäsenvaltioiden osalta komissio. Komissio ja EFTAn valvontaviranomainen tekevät tältä osin yhteistyötä identtisten kantojen omaksumiseksi kaikissa tämän artiklan mukaisen menettelyn vaiheissa.”
                                             
                                          
                                                f)
                                             
                                             
                                                Lisätään 18 artiklan 1 kohtaan alakohta seuraavasti:
                                                ”Jos perusteltu pyyntö koskee suorituskykytavoitteita, jotka liittyvät yhteen tai useampaan EU:n jäsenvaltioon ja yhteen tai useampaan EFTA-valtioon, EFTA-valtioiden osalta arvion laatii EFTAn valvontaviranomainen ja EU:n jäsenvaltioiden osalta komissio. Komissio ja EFTAn valvontaviranomainen tekevät tältä osin yhteistyötä identtisten kantojen omaksumiseksi kaikissa tämän artiklan mukaisen menettelyn vaiheissa.”
                                             
                                          
                                                g)
                                             
                                             
                                                Lisätään 19 artiklan 2 kohtaan alakohta seuraavasti:
                                                ”Jos verkon suorituskykysuunnitelma koskee sekä komission nimittämää verkon hallinnoijaa että EFTA-valtioiden pysyvän komitean nimittämää verkon hallinnoijaa, komissio ja EFTAn valvontaviranomainen tekevät yhteistyötä identtisten kantojen omaksumiseksi.”
                                             
                                          
                                                h)
                                             
                                             
                                                Täytäntöönpanoasetuksen 19 artiklan 1, 3 ja 4 kohdassa olevalla ilmaisulla ’komissio’ tarkoitetaan EFTA-valtioiden osalta ilmaisua ’EFTAn valvontaviranomainen’.”
                                             
                                          
                              
                  
                        2)
                     
                     
                        Poistetaan 66xf kohdan (komission täytäntöönpanoasetus (EU) N:o 390/2013) ja 66wm kohdan (komission täytäntöönpanoasetus (EU) N:o 391/2013) tekstit 1 päivästä tammikuuta 2020.
                     
                  
         
            2 artikla
            Täytäntöönpanoasetuksen (EU) 2019/317 islanniksi ja norjaksi laaditut tekstit, jotka julkaistaan Euroopan unionin virallisen lehden ETA-täydennysosassa, ovat todistusvoimaisia.
         
         
            3 artikla
            Tämä päätös tulee voimaan 14 päivänä joulukuuta 2019, jos kaikki ETA-sopimuksen 103 artiklan 1 kohdan mukaiset ilmoitukset on tehty (*1), tai 13 päivänä joulukuuta 2019 annetun ETA:n sekakomitean päätöksen N:o 317/2019 (4) voimaantulopäivänä sen mukaan, kumpi ajankohta on myöhäisempi.
         
         
            4 artikla
            Tämä päätös julkaistaan Euroopan unionin virallisen lehden ETA-osastossa ja ETA-täydennysosassa.
         
         
            Tehty Brysselissä 13 päivänä joulukuuta 2019.
            
               
                  ETA:n sekakomitean puolesta
               
               
                  Puheenjohtaja
               
               Gunnar PÁLSSON
            
         
         
            (1)  EUVL L 56, 25.2.2019, s. 1.
         
            (2)  EUVL L 128, 9.5.2013, s. 1.
         
            (3)  EUVL L 128, 9.5.2013, s. 31.
         
            (*1)  Valtiosäännön asettamista vaatimuksista ei ole ilmoitettu.
         
            (4)  Katso tämän virallisen lehden sivu 72.